Gewilder as Twitter - maar wat ís Pokémon Go? | SARIE
Gewilder as Twitter – maar wat ís Pokémon Go?	deur Philippus le Roux
Miljoene mense speel nou Pokémon Go op hul selfone. Dit is op 6 Julie uitgereik en net in Amerika is daar reeds 7,5 miljoen mense wat dit speel. En hoewel dit nog net in die VSA, Australië en Nieu-Seeland beskikbaar is, het talle Suid-Afrikaners ’n manier gevind om dit ook te speel. Ons kos-assistent, Philippus le Roux, is ’n groot aanhanger en vertel meer oor dié selfoonspeletjie. Pokémon Go is ’n kombinasie van fantasie en werklikheid. Jy speel dit op jou foon, maar met die gebruik van aangevulde realiteit (augmented reality) “sien” jy Pokémon-karakters in die werklikheid – soos dié Pokémon-karakter op SARIE se voorblad.
Jy gebruik jou selfoon se GPS-sagteware om jou te lei na verskillende plekke in jou omgewing waar daar Pokémon-karakters is. Jy kry jou voorrade vir die speletjie by openbare bakens soos monumente en bymekaarkomplekke soos parke en winkelsentrums. Verder laat weet jou foon jou as daar ’n Pokémon naby jou is sodat jy hom kan “vang”. Moet dus nie verbaas wees as daar mense op sypaadjies loop en deur hul selfoonskerms na die grond staar nie!
Nintendo, die maatskappy wat Pokémon Go besit, was glad nie gereed vir die gewildheid van die speletjie nie, en die bedieners (servers) waarop die program werk, was reeds twee dae ná hul bekendstelling oorlaai. Amazon.com het selfs aangebied om te help.
Die Japannese was onmiddellik woedend omdat Nintendo, wat ’n Japanse maatskappy is, die speletjie sonder kennisgewing in ander lande beskikbaar gestel het. Japan is boonop die land waar Pokémon ontstaan het en die Japannese was hoogs ontsteld dat die speletjie nie eerste in sy geboorteplek beskikbaar was nie. @kentosuga WHAT MAKES IT SO HARD TO BE FAIR TO THE ASIAN POKEMON LOVERS!?!?!?!?!?!?!?!?!?!?!?!?!?!? — kinginbed (@G_Ace_Wang) July 10, 2016
Die Desember-vakansie is om die draai, 65 dae weg om presies te wees. Ons het Lekkeslaap, een van Suid-Afrika se grootste akkommodasie-webblaaie, gevra watter plekke raak die vinnigste volbespreek. Hier is die top-10 … Top-10 vakansieplekke soos aanbeveel deur LekkeSlaap.co.za: ​1. …